Kovara Vateyî ya ke safî bi kirmanckî hîrê aşman de reyêk vejîyena, hûmara ci ya neweyî ameye weşanayene. Hûmara 63. de zî şîîre, roportaj, meqale û sewbîna nuşteyî ca gênê.
Kovara Vateyî ke serra 1997’î ra nata safî kirmanckî yena weşanayene, ziwan, kultur, huner û xeylî babetanê bînan bi kirmanckî wendoxanê xo rê pare kena. Kovara ke 20 serrî ra zêdêr o bi hawayêkê perîyodîkî weşanê xo domnena, averşîyayîş û standardbîyayîşê kirmanckî de wayîrê rolêkê muhîmî ya.
